Μείναμε στο σπίτι του Παναγιώτη από τις 31/7/22 έως τις 6/8/22 με τα παιδιά μας, ηλικίας 6 και 10 ετών. Στο σπίτι υπάρχουν όλα τα απαραίτητα που χρειάζεται μια 4μελής οικογένεια για να έχει ευχάριστη διαμονή. Πλήρης κουζίνα για παρασκευή γευμάτων, πλυντήριο ρούχων (ιδιαίτερα σημαντικό όταν υπάρχουν μικρά παιδιά), άνετος χώρος στην βεράντα για να απολαύσει κάποιος τον υπέροχο έναστρο ουρανό, σεντόνια, πετσέτες και υλικά για καθαρισμό. Ο Παναγιώτης μας υποδέχτηκε με μια ρακί για το καλωσόρισμα και μας έδωσε χρήσιμες συμβουλές και πληροφορίες για την περιοχή. Η παραλία της Τριόπετρας είναι πάρα πολύ κοντά ενώ εάν υπάρχει όρεξη, όλη η Νότια Κρήτη θα σας μαγέψει! Η τοποθεσία είναι ιδανική για εκείνους που επιθυμούν ηρεμία και ησυχία μακριά από την πολυκοσμία και αποτελεί ιδανικό σημείο για εξορμήσεις!
Απαραίτητα χρειάζεται όχημα για τις μετακινήσεις ενώ θα πρέπει να έχετε μαζί σας βασικές προμήθειες καθώς τα κοντινά μίνι μάρκετ είναι σε απόσταση 20 λεπτών.
Αν και τύχαμε σε περίοδο ανέμων σε όλη την Κρήτη, οι διακοπές μας ήταν συναρπαστικές με ατελείωτες βουτιές σε υπέροχες παραλίες, διαδρομές στα ορεινά με την άγρια και τόσο διαφορετική ομορφιά του τοπίου και περίπου 2 με 3 κιλά παραπάνω χάρη στο εξαιρετικό κρητικό φαγητό!
Εις το επανιδείν